Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 17/15/3304	Nové Mesto nad Váhom, 18.3.2015
EEČ : 2-24-9-2015

U Z N E S E N I E

Trestná vec:	obvinený XXXXX a spol. 
Prečin:	Nezaplatenie dane a poistného spolupáchateľstvom podľa § 20, § 278 odsek 1 Trestného zákona

Rozhodol: 	prokurátor Okresnej prokuratúry Nové Mesto nad Váhom
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
XXXXX a XXXXX ako konatelia obchodnej spoločnosti a ako zodpovedné osoby konajúce v mene zamestnávateľa - spoločnosti XXXXX, s.r.o., so sídlom XXXXX, IČO: XXXXX, v mieste sídla obchodnej spoločnosti v úmysle ušetriť náklady na platenie odvodov poistného, nezaplatili poistné na sociálne poistenie za zamestnávateľa z vymeriavacieho základu zo mzdy zamestnancov spoločnosti XXXXX, s.r.o. podľa § 128 zákona č. 461/2003 Z. z. o sociálnom poistení Sociálnej poisťovni, pobočka XXXXX, za obdobia od apríla 2013 do októbra 2013 v jednotlivých dňoch splatností poistného od 31.5.2013 do 2.12.2013 v celkovej výške 3.121,89 €, a to nasledovne:
-	za obdobie apríl 2013 (splatnosť 31.5.2013) vo výške 426,79 €,
-	za obdobie máj 2013 (splatnosť 1.7.2013) vo výške 426,79 €, 
-	za obdobie jún 2013 (splatnosť 31.7.2013) vo výške 414,54 €,
-	za obdobie júl 2013 (splatnosť 2.9.2013) vo výške 438,99 €, 
-	za obdobie august 2013 (splatnosť 30.9.2013) vo výške 429,20 €,
-	za obdobie september 2013 (splatnosť 31.10.2013) vo výške 478,12 €,
-	za obdobie október 2013 (splatnosť 2.12.2013) vo výške 507,46 €,
hoci mali dostatok finančných prostriedkov na jeho úhradu a mohli poistné na sociálne poistenie zaplatiť Sociálnej poisťovni v plnom rozsahu, čím tak celkovo nezaplatili Sociálnej poisťovni, pobočka XXXXX splatné poistné na sociálne poistenie vo výške 3.121,89 €, 

lebo zanikla trestnosť činu.

Odôvodnenie:
	
	Vyšetrovateľ Okresného riaditeľstva PZ v Novom Meste nad Váhom, Odbor kriminálnej polície Nové Mesto nad Váhom uznesením ČVS: ORP-21/VYS-NM-2014 zo dňa 6.2.2014 podľa § 199 ods. 1 Tr. poriadku začal  trestné  stíhanie vo veci prečinu neodvedenia dane a poistného podľa § 277 ods. 1 Tr. zákona. 

	Vyšetrovateľ Okresného riaditeľstva PZ v Novom Meste nad Váhom, Odbor kriminálnej polície Nové Mesto nad Váhom uznesením ČVS: ORP-21/VYS-NM-2014 zo dňa 31.10.2014 podľa § 199 ods. 1 Tr. poriadku začal  trestné  stíhanie vo veci prečinu nezaplatenia dane a poistného podľa § 278 ods. 1 Tr. zákona. 

	Vyšetrovateľ Okresného riaditeľstva PZ v Novom Meste nad Váhom, Odbor kriminálnej polície Nové Mesto nad Váhom uznesením ČVS: ORP-21/VYS-NM-2014 zo dňa 31.12.2014 podľa § 21 ods. 1 Tr. poriadku (per analogiam) vylúčil z konania vedeného pod ČVS: ORP-21/VYS-NM-2014 na samostatné konanie trestnú vec prečinu nezaplatenia dane a poistného podľa § 278 ods. 1 Tr. zákona, ktorá bola zaevidovaná pod novým ČVS: ORP-555/VYS-NM-2014.

	Následne vyšetrovateľ Okresného riaditeľstva PZ v Novom Meste nad Váhom, Odbor kriminálnej polície Nové Mesto nad Váhom uznesením ČVS: ORP-555/VYS-NM-2014 zo dňa 31.12.2014 podľa § 206 ods. 1 Tr. poriadku vzniesol obvinenie XXXXX a XXXXX za prečin nezaplatenia dane a poistného spolupáchateľstvom podľa § 20, § 278 ods. 1 Tr. zákona, v podstate na tom skutkovom základe, že obvinený XXXXX a obvinený XXXXX spoločným a nerozdielnym konaním, ako osoby zodpovedné za uhrádzanie poistného do Sociálnej poisťovne, pobočka XXXXX za spoločnosť XXXXX, so sídlom XXXXX, XXXXX IČO: XXXXX, ako platitelia poistného podľa predložených mesačných výkazov poistného a dávok v mieste vtedajšieho sídla spoločnosti nezaplatili v zmysle 128 ods. 1 písm. b), ods. 2 písm. b), ods. 3 písm. b), ods. 8, ods. 9, ods. 10 písm. b) a ods. 11 písm. a) zák. č. 461/2003 Z. z. o sociálnom poistení v znení neskorších predpisov poistné za zamestnávateľa pozostávajúce z nemocenského poistenia, starobného poistenia a starobného dôchodkového sporenia, invalidného poistenia a poistenia v nezamestnanosti, úrazového poistenia, garančného poistenia a poistenia do rezervného fondu solidarity a to:   
-	za obdobie apríl 2013 (splatnosť 31.5.2013) vo výške 426,79,-Eur
-	za obdobie máj 2013 (splatnosť 1.7.2013) vo výške 426,79,-Eur, 
-	za obdobie jún 2013 (splatnosť 31.7.2013) vo výške 414,54,-Eur, 
-	za obdobie júl 2013 (splatnosť 2.9.2013) vo výške 438,99,-Eur, 
-	za obdobie august 2013 (splatnosť 30.9.2013) vo výške 429,20,-Eur, 
-	za obdobie september 2013 (splatnosť 31.10.2013) vo výške 478,12,-Eur, 
-	za obdobie október 2013 (splatnosť 2.12.2013) vo výške 507,46,-Eur, 
pričom toto do doby uvedených splatností a ani doposiaľ nezaplatili na účet Sociálnej poisťovne, pobočka XXXXX v celkovej výške 3.121,89,-Eur, teda obvinený XXXXX a obvinený XXXXX ako zodpovedné osoby nezaplatili Sociálnej poisťovni, pobočka XXXXX, XXXXX XXXXX, splatné poistné za zamestnávateľa, pričom spoločnosť XXXXX, v dobe splatnosti podľa jednotlivých mesiacov disponovala voľnými finančnými prostriedkami v plnej výške nezaplateného poistného. 

	Po skončení skráteného vyšetrovania vyšetrovateľ PZ predložil prokurátorovi vyšetrovací spis s návrhom na zastavenie trestného stíhania podľa § 215 ods. 1 písm. h) Tr. poriadku.
 						
            Z vyšetrovacieho spisu vyplýva, že návrh vyšetrovateľa PZ je dôvodný, pretože vo veci prichádza do úvahy zastavenie trestného stíhania z dôvodu účinnej ľútosti v zmysle § 86 ods. 1 písm. e) Tr. zákona. 

      	Preskúmaním vyšetrovacieho spisu som zistil, že obvinení XXXXX a XXXXX ako konatelia spoločnosti XXXXX, s.r.o. úmyselne a zavinene neplnili svoju zákonnú povinnosť zamestnávateľa platiť poistné na sociálne poistenie za obdobia od apríla 2013 do októbra 2013, z vymeriavacích základov svojich zamestnancov, ktoré zákonom určenému príjemcovi Sociálnej poisťovni nezaplatili, a to zavinene v celkovej výške 3.121,89 €.

	Obvinení XXXXX a XXXXX vo svojich výpovediach obvinených priznali nezaplatenie poistného na sociálne poistenie za zamestnávateľa v predmetných obdobiach tak, ako je to uvedené v uznesení o vznesení obvinenia. Obvinení uviedli, že sumu dlžného poistného uhradia do skončenia vyšetrovania. 

	Spáchanie skutku je jednoznačne preukázané okrem výpovedí samotných obvinených aj výpoveďami svedka - splnomocnenca poškodeného XXXXX, svedka XXXXX, znalca XXXXX, listinnými dôkazmi predloženými Sociálnou poisťovňou (mesačné výkazy poistného a príspevkov a iné doklady), znaleckým posudkom z odboru ekonómie a manažmentu - odvetvie účtovníctvo a daňovníctvo č. 27/2014 (znalec XXXXX), dokumentmi týkajúcimi sa spoločnosti XXXXX, s.r.o. a ďalšími dôkazmi zadováženými v prípravnom konaní.

	Spoločnosť XXXXX, s.r.o. dňa 24.2.2015 uhradila v pokladni poškodenej Sociálnej poisťovne, pobočka XXXXX celkovú sumu 3.121,89 € ako poistné na sociálne poistenie za zamestnávateľa za vyššie uvedené obdobia, čo vyplýva z predloženého príjmového pokladničného dokladu č. 80001322/2015 zo dňa 24.2.2015 na sumu 3.121,89 €.

	Splnomocnenec poškodenej Sociálnej poisťovne potvrdil úhradu celkovej sumy 3.121,89 € zo strany spoločnosti XXXXX, s.r.o. ako poistného na sociálne poistenie za stíhané obdobia. 

	Prečinu nezaplatenia dane a poistného podľa § 278 ods. 1 Tr. zákona sa dopustí ten, kto vo väčšom rozsahu nezaplatí splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie.

	Podľa § 86 ods. 1 písm. e) Tr. zákona trestnosť trestného činu zaniká aj vtedy, ak ide o trestný čin skrátenia dane a poistného podľa § 276, neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

	Podľa § 215 ods. 1 písm. h) Tr. poriadku prokurátor zastaví trestné stíhanie, ak zanikla trestnosť činu.

	Zhodnotením dôkazov zadovážených v prípravnom konaní možno vyvodiť záver, že skutok uvedený vo výroku tohto uznesenia sa stal, dopustili sa ho spoločným konaním obvinení XXXXX a XXXXX a naplnili ním všetky zákonné znaky skutkovej podstaty prečinu nezaplatenia dane a poistného spolupáchateľstvom podľa § 20, § 278 ods. 1 Tr. zákona, za ktorý sú trestne stíhaní, ako po stránke objektívnej, tak po stránke subjektívnej. 

	Z vyšetrovacieho spisu ďalej vyplýva, že obvinení dodatočne v plnom rozsahu uhradili dlžné poistné na sociálne poistenie za zamestnávateľa a dobrovoľne tak napravili škodlivý následok trestného činu v priebehu skráteného vyšetrovania. Keďže sú splnené všetky podmienky účinnej ľútosti v zmysle § 86 ods. 1 písm. e) Tr. zákona, rozhodol som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho oznámenia prostredníctvom tunajšej prokuratúry Krajskej   prokuratúre v Trenčíne. Sťažnosť má  odkladný účinok. 

JUDr. Pavol Šramko
prokurátor